Avainsanat

Tiivistelmä



Avainsanat

1 Tilintarkastustuomioistuin - Jäsenten palkkaus - Eläkkeet - Järjestelmää muuttava asetus N:o 840/95 - Vaikutuksettomuus niihin eläkkeisiin, jotka oli jo "hankittu" asetuksen tullessa voimaan - "Hankittujen eläkkeiden" käsite

(Neuvoston asetuksen N:o 2290/77 9 artikla ja neuvoston asetuksen N:o 840/95 2 artikla)

2 Tilintarkastustuomioistuin - Jäsenten palkkaus - Eläkkeet - Eläkkeiden korotus peruspalkan korotuksen yhteydessä - Neuvoston päätösvalta - Päätösvallan laajuus - Velvollisuus perustella tehdyt päätökset - Perusteluvelvollisuuden ulottuvuus

(Neuvoston asetuksen N:o 2290/77 18 artikla)

3 Tilintarkastustuomioistuin - Jäsenten palkkaus - Eläkkeet - Järjestelmää muuttava asetus N:o 840/95 - Eläkkeen laskentatapa, joka vaihtelee sen mukaan, onko virkasuhde päättynyt ennen asetuksen voimaantuloa vai sen jälkeen - Yhdenvertaisen kohtelun periaatteen loukkaaminen

(Neuvoston asetukset N:o 2290/77 ja N:o 840/95)

Tiivistelmä

1 Tilintarkastustuomioistuimen jäsenten palkkajärjestelyistä annetun asetuksen N:o 2290/77 muuttamisesta annetun asetuksen N:o 840/95 2 artiklassa säädetään, että asetus ei muuta ennen sen voimaantuloa hankittuja eläkkeitä. "Hankittujen eläkkeiden" käsitteen osalta asetuksesta N:o 2290/77 ja etenkin sen 9 artiklan 1 ja 2 kohdasta ilmenee tältä osin, että eläkeoikeus syntyy ja eläke näin ollen myönnetään virkasuhteen päättyessä, riippumatta siitä, alkaako hänen oikeutensa saada eläkettä samana päivänä vai myöhemmin.

2 Tilintarkastustuomioistuimen jäsenten palkkajärjestelyistä annetun asetuksen N:o 2290/77 18 artiklassa säädetään, että jos neuvosto tekee päätöksen peruspalkan korottamisesta, se tekee samanaikaisesti päätöksen saatujen eläkkeiden asianmukaisesta korottamisesta. Tästä seuraa, että neuvostolla on ainoastaan velvollisuus tutkia korottamisen tarkoituksenmukaisuutta, ilman että sillä olisi yleinen velvollisuus tehdä päätös korotuksesta. Toisaalta velvollisuus tutkia eläkkeiden korottamisen tarkoituksenmukaisuutta on täytettävä määrätyllä tavalla, joten hankittujen eläkkeiden asianmukainen korotus on tavanomaisesti yhtä suuri kuin peruspalkkaan tehty korotus.

Vaikka neuvosto ei olekaan velvollinen esittämään erityisiä perusteita tämänsuuntaisten päätösten asianmukaisuuden osoittamiseksi, asia on toisin niissä poikkeustapauksissa, joissa hankittuja eläkkeitä korotetaan selvästi vähemmän kuin peruspalkkaa, ja etenkin niissä hyvin poikkeuksellisissa tapauksissa, joissa neuvosto katsoo asianmukaiseksi olla lainkaan korottamatta hankittuja eläkkeitä.

3 Tilintarkastustuomioistuimen jäsenten palkkajärjestelyistä annetun asetuksen N:o 2290/77 muuttamisesta annetulla asetuksella N:o 840/95, joka annettiin sen vuoksi, että tilintarkastustuomioistuimelle oli 1.11.1993 annettu yhteisön toimielimen asema, loukataan yhdenvertaisen kohtelun periaatetta, koska tilintarkastustuomioistuimen entisille jäsenille on luotu erilaiset eläkejärjestelyt sen mukaan, onko heidän virkasuhteensa päättynyt ja eläkeoikeutensa siten myönnetty ennen vai jälkeen 1.5.1995, jolloin kyseistä asetusta ryhdyttiin soveltamaan. Tällaisten jäsenten on edellä mainittuun perusteluun nähden katsottava olevan toisiinsa verrattavissa olevissa tilanteissa, mutta heitä kohdellaan silti eri tavalla ilman, että se olisi objektiivisesti perusteltua.